3. ลักษณะการประกอบธุรกิจ

  พันธกิจ :
  จะเป็นบริษัทที่ให้บริการด้านรับเหมาก่อสร้างระดับกลางชั้นนำที่มุ่งมั่นต่อความรับความผิดชอบ
  และการสร้างความพึงพอใจให้แก่ผู้ว่าจ้าง
  ตลอดจนตอบสนองต่อการเปลี่ยนแปลงของเทคโนโลยีและสิ่งแวดล้อม

  บริษัทตระหนักถึง ความสำคัญที่จะพัฒนาเพื่อการเติบโตที่ยั่งยืน
  บริษัทและบุคลากรทุกระดับจะต้องมีการกำกับดูแลกิจการที่ดี (Good Corporate Governance)
  และสร้างผลตอบแทนที่เหมาะสมให้แก่ผู้มีส่วนร่วมทุกฝ่าย

3.1 ประวัติความเป็นมา

บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) ก่อตั้งเมื่อวันที่ 30 มีนาคม
2532 ภายใต้ชื่อ “บริษัท พสุพุธ จำกัด”
ประกอบธุรกิจรับเหมาก่อสร้างทั่วไปจากภาครัฐและภาคเอกชน บริษัท
ได้แปรสภาพเป็นบริษัทมหาชนเมื่อวันที่ 4 พฤศจิกายน 2545
และได้รับอนุญาตให้เป็นบริษัทจดทะเบียนในตลาดหลักทรัพย์ เอ็ม เอ ไอ (MAI) เมื่อวันที่ 5
ตุลาคม 2547 ภายใต้ชื่อหลักทรัพย์ว่า “FOCUS”

เมื่อวันที่ 5 พฤศจิกายน 2551 ที่ประชุมวิสามัญผู้ถือหุ้นมีมติให้บริษัทเปลี่ยนชื่อจากเดิมชื่อ บริษัท
โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน) เปลี่ยนใหม่เป็นชื่อ บริษัท โฟคัส
ดีเวลลอปเม้นท์ แอนด์ คอนสตรัคชั่น จำกัด (มหาชน)
โดยได้จดทะเบียนเปลี่ยนชื่อบริษัทกับกระทรวงพาณิชย์เมื่อวันที่ 19 พฤศจิกายน 2551

การเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทสามารถสรุปได้ดังนี้

2549 เดือนกุมภาพันธ์
บริษัททำสัญญารับเหมาก่อสร้างโครงการออกแบบและก่อสร้างปรับปรุงโรงบำบัดน้ำเสีย บริษัท
พรอคเตอร์ แอนด์ แกมเบิล แมนูแฟคเจอริ่ง (ประเทศไทย) จำกัด ที่นิคมอุตสาหกรรมเวลโกรว์
จ.ฉะเชิงเทรา เป็นมูลค่าเท่ากับ 56.23 ล้านบาท

  เดือนมีนาคม บริษัททำสัญญารับเหมาก่อสร้าง โครงการโรงแรม เดอะ รอยัล สวีท โฮเทล กับ
  บริษัท เดอะรอยัล สวีท โฮเทล จำกัด เป็นมูลค่าเท่ากับ 46.55 ล้านบาท

เดือนเมษายน บริษัททำสัญญารับเหมาก่อสร้าง

-   โครงการศูนย์พัฒนากีฬาเทนนิสแห่งชาติ เมืองทองธานี ถ.แจ้งวัฒนะ กับ
    ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ 49.95 ล้านบาท

-   โครงการสะพานคอนกรีตเสริมเหล็กในโครงการก่อสร้างทางหลวงพิเศษหมายเลข 9
    วงแหวนรอบนอกด้านตะวันออก สาย อ.บางพลี - อ.ธัญบุรี ตอน 3 กับ บริษัท ประยูรวิศว์
    จำกัด เป็นมูลค่าเท่ากับ 228.14 ล้านบาท

-   โครงการสะพานคอนกรีตเสริมเหล็ก ในโครงการปรับปรุงทางแยกต่างระดับรังสิต กับ บริษัท
    ประยูรวิศว์ จำกัด เป็นมูลค่าเท่ากับ 695.86 ล้านบาท

  เดือนกรกฎาคม บริษัททำสัญญารับเหมาก่อสร้าง โครงการพัฒนาพื้นที่ท่าเทียบเรือ C0 แหลมฉบัง
  กับ บริษัท แหลมฉบัง อินเตอร์เนชั่นแนล โรโร เทอร์มินัล จำกัด เป็นมูลค่าเท่ากับ 248.25
  ล้านบาท

  เดือนสิงหาคม บริษัททำสัญญารับเหมาก่อสร้าง โครงการโรงงาน Fast Fac 68 Rai อ.
  วังน้อย

  จ.พระนครศรีอยุธยา กับ บริษัท พราว แอสเซ็ท จำกัด เป็นมูลค่าเท่ากับ 38.38 ล้านบาท

เดือนธันวาคม

  - บริษัททำสัญญารับเหมาก่อสร้างโครงการสนามแข่งขันเทนนิส ศูนย์พัฒนากีฬาเทนนิสแห่งชาติ
  เมืองทองธานี กับ ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ
  49.50 ล้านบาท

  - บริษัททำบันทึกข้อตกลงงานเพิ่มเติมงานออกแบบก่อสร้างสถานีสูบน้ำและงานวางท่อน้ำดิบ
  และงานเพิ่มเติมบางส่วนในงานโรงผลิตน้ำเพื่ออุตสาหกรรม ของ บริษัท นวนคร จำกัด (
  มหาชน ) ในนามกลุ่ม บริษัท โฟคัส ไฮโดรเท็ค คอนซอร์เตียม ( สัดส่วนโฟคัส : ไฮโดรเท็ค
  เท่ากับ 99 : 1 ) เป็นมูลค่าเท่ากับ 30.00 ล้านบาท

  2550 เดือนกันยายน บริษัท ทำสัญญารับเหมาก่อสร้างโครงการก่อสร้างอาคารพักอาศัย 7 ชั้น
  ซอยสุขุมวิท 16 กับ บริษัท สุขุมวิท 16 จำกัด มูลค่าเท่ากับ 31.14 ล้านบาท

  เดือนพฤศจิกายน บริษัททำสัญญารับเหมาก่อสร้างงานโครงสร้างและสถาปัตยกรรม และ
  งานระบบวิศวกรรม ประกอบอาคารบ้านพักอาศัย โครงการภูผาธารา กับ บริษัท วิไลลักษณ์
  ดีเวลลอปเมนท์ จำกัด เป็นมูลค่าเท่ากับ 23.40 ล้านบาท

  เดือนธันวาคม บริษัททำสัญญารับเหมาก่อสร้าง โครงการก่อสร้างอาคารพักอาศัยสูง 37 ชั้น
  “Wind Ratchayothin” กับ บริษัท เมเจอร์ ดีเวลลอปเม้นท์ จำกัด (มหาชน)
  เป็นมูลค่าเท่ากับ 400 ล้านบาท

  ในปี 2550 บริษัททำสัญญารับเหมาก่อสร้างและทำบันทึกข้อตกลงเพิ่มเติมครั้งที่ 1
  ของโครงการบ้านพัก

อาศัยส่วนบุคคล “Private Residence Bangkok” กับนายพลวัต อินทรวิทยนันท์ มูลค่าเท่ากับ
20.56 ล้านบาท

2551. เดือนกุมภาพันธ์ บริษัทได้ซื้อที่ดินบริเวณถนนศาลาแดง เขตบางรัก กรุงเทพมหานคร เนื้อที่
      203 ตาราง วา มูลค่าต้นทุน 65.70 ล้านบาท
      เพื่อใช้สำหรับพัฒนาธุรกิจด้านอสังหาริมทรัพย์

  เดือนพฤษภาคม

-   บริษัท ทำสัญญารับเหมาก่อสร้าง
    โครงการขยายอาคารเทคนิคใหม่สถานีโทรทัศน์สีกองทัพบกช่อง 7 กรุงเทพมหานคร กับ บริษัท
    กรุงเทพโทรทัศน์และวิทยุ จำกัด มูลค่างาน 134.28 ล้านบาท

-   บริษัท ทำสัญญารับเหมาก่อสร้าง งานก่อสร้างหลังคาคลุมลานกองถ่าน (Stockpile
    Roofing) และงานก่อสร้างฐานรองเครื่องจักร (Stacker & Reclaimer Foundation)
    บริเวณเหมืองแม่เมาะ จังหวัดลำปาง กับ การไฟฟ้าฝ่ายผลิตแห่งประเทศไทย มูลค่างาน
    382.42 ล้านบาท

-   บริษัทได้รับการรับรองตามมาตรฐานระบบบริหารคุณภาพ (ISO 9001 : 2000) จาก บริษัท
    ยูไนเต็ด รีจิสตร้า ออฟ ซิสเท็มส์ (ประเทศไทย) จำกัด (URS)

  เดือนพฤศจิกายน เมื่อวันที่ 5 พฤศจิกายน 2551 ที่ประชุมวิสามัญผู้ถือหุ้นครั้งที่ 1/2551
  มีมติให้บริษัทเปลี่ยนชื่อบริษัท จากเดิมชื่อ บริษัท โฟคัส เอ็นจิเนียริ่ง แอนด์ คอนสตรัคชั่น จำกัด
  (มหาชน) เปลี่ยนใหม่เป็นชื่อ บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด
  (มหาชน) และมีมติให้เพิ่มทุนจดทะเบียนจากเดิม 125,000,000 บาท เป็น 400,000,000
  บาท โดยได้จดทะเบียนแก้ไขหนังสือบริคณห์สนธิและหนังสือรับรองกับกระทรวงพาณิชย์แล้ว
  เมื่อวันที่ 19 พฤศจิกายน 2551
  นอกจากนี้ที่ประชุมยังได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้ผู้ถือหุ้นเดิม
  (Right Offering Warrant) จำนวน 62,499,638 หน่วย
  และใบสำคัญแสดงสิทธิที่จะซื้อหุ้นสามัญของบริษัทให้กรรมการและพนักงานของบริษัท (ESOP
  Warrant) จำนวน 12,500,000 หน่วย

  เดือนธันวาคม บริษัททำสัญญารับเหมาก่อสร้างงานโครงสร้างและสถาปัตยกรรม
  โครงการเอสพลานาด ซีนีเพล็กซ์ สาขารัตนาธิเบศร์ ถนนรัตนาธิเบศร์ จังหวัดนนทบุรี กับ บริษัท
  เมเจอร์ ซีนีเพล็กซ์ พรอพเพอร์ตี้ จำกัด มูลค่างาน 342.40 ล้านบาท

  ในปี 2551 บริษัททำบันทึกข้อตกลงเพิ่มเติมครั้งที่ 2 ถึง 6 ของโครงการบ้านพักอาศัยส่วนบุคคล
  “Private

Residence Bangkok” มูลค่าเท่ากับ 62.87 ล้านบาท

2552. เดือนเมษายน เมื่อวันที่ 23 เมษายน 2552 ที่ประชุมสามัญผู้ถือหุ้น
      มีมติอนุมัตินำส่วนเกินมูลค่าหุ้นไปหักกลบกับขาดทุนสะสมที่มีอยู่โดยนำส่วนเกินมูลค่าหุ้น จำนวน
      31,145,372 บาท หักผลขาดทุนสะสมที่มีอยู่ ทำให้มีส่วนเกินมูลค่าหุ้นคงเหลือจำนวน
      52,973,155 บาท

  เดือนพฤษภาคม ที่ประชุมคณะกรรมการบริษัท เมื่อวันที่ 29 พฤษภาคม 2552
  มีมติกำหนดวันเสนอขายและวันใช้สิทธิของใบสำคัญแสดงสิทธิที่จะซื้อหุ้นสามัญแก่ผู้ถือหุ้นเดิม
  (Right Offering Warrant)
  และใบสำคัญแสดงสิทธิที่จะซื้อหุ้นสามัญให้แก่กรรมการและพนักงานของบริษัท (ESOP Warrant)
  โดยมีรายละเอียดดังนี้

1.  ใบสำคัญแสดงสิทธิที่จะซื้อหุ้นสามัญของบริษัทให้ผู้ถือหุ้นเดิม (Right Offering Warrant)
    กำหนด

  ดังนี้

  - วันเสนอขาย ในวันที่ 16 มิถุนายน 2552

  - วันใช้สิทธิครั้งแรก ในวันที่ 31 กรกฎาคม 2552

  - วันใช้สิทธิครั้งสุดท้าย ในวันที่ 15 มิถุนายน 2557

2. ใบสำคัญแสดงสิทธิที่จะซื้อหุ้นสามัญของบริษัทให้กรรมการและพนักงาน (ESOP Warrant)
กำหนด

ดังนี้

  - วันเสนอขาย ในวันที่ 16 มิถุนายน 2552

  - วันใช้สิทธิครั้งแรก ในวันที่ 31 กรกฎาคม 2553

  - วันใช้สิทธิครั้งสุดท้าย ในวันที่ 15 มิถุนายน 2557

  เดือนมิถุนายน บริษัทได้จัดสรรใบสำคัญแสดงสิทธิที่จะซื้อหุ้นสามัญให้แก่ผู้ถือหุ้นเดิม รวมจำนวน
  62,499,638 หน่วย คงเหลือ 362 หน่วย
  โดยบริษัทจะดำเนินการยกเลิกใบสำคัญแสดงสิทธิส่วนที่เหลือ
  และได้จัดสรรใบสำคัญแสดงสิทธิที่จะซื้อหุ้นสามัญให้แก่กรรมการและพนักงาน รวมจำนวน
  12,500,000 หน่วย

  เดือนกรกฎาคม เมื่อวันที่ 3 กรกฎาคม 2552 ใบสำคัญแสดงสิทธิของบริษัท จำนวน
  62,499,638 หน่วย ได้รับอนุญาตจากคณะกรรมการกำกับหลักทรัพย์และตลาดหลักทรัพย์ให้
  เริ่มซื้อขายในตลาดหลักทรัพย์แห่งประเทศไทยในตลาดหลักทรัพย์ใหม่ (MAI)

  เดือนสิงหาคม บริษัททำสัญญารับเหมางานก่อสร้างอาคารสถานี
  โครงการก่อสร้างระบบขนส่งมวลชนทางรางในพื้นที่กรุงเทพมหานครและปริมณฑล :
  โครงการก่อสร้างระบบรถไฟชานเมือง (สายสีแดง) ช่วงบางซื่อ-ตลิ่งชัน กับ บริษัท ยูนิค
  เอ็นจิเนียริ่ง แอนด์ คอนสตรัคชั่น จำกัด (มหาชน) มูลค่าเท่ากับ 482.36 ล้านบาท

  เดือนตุลาคม

-   เมื่อวันที่ 12 ตุลาคม 2552 ที่ประชุมวิสามัญผู้ถือหุ้น ครั้งที่ 1/2552
    มีมติอนุมัติให้เปลี่ยนแปลงราคาเสนอขายหุ้นสามัญที่ออกใหม่ให้แก่บุคคลในวงจำกัด (PP)
    จำนวน 200,000,000 หุ้น จากเดิมราคาเสนอขาย 3 บาทต่อหุ้น เป็นราคาไม่ต่ำกว่า 2
    บาทต่อหุ้น

-   ที่ประชุมวิสามัญผู้ถือหุ้นมีมติอนุมัติแก้ไขเพิ่มเติมข้อบังคับของบริษัท หมวดที่ 5 ข้อ 14 จากเดิม
    “ให้บริษัทมีคณะกรรมการของบริษัทไม่น้อยกว่า 5 คนแต่ไม่เกิน 11 คน” เป็น
    “ให้บริษัทมีคณะกรรมการของบริษัทไม่น้อยกว่า 5 คน แต่ไม่เกิน 12 คน”
    รวมถึงมีมติอนุมัติแต่งตั้งกรรมการใหม่เพิ่มอีก 2 ท่าน คือนายธนากร ลีละสิริ และ
    นายธนาวิชญ์ จินดาประดิษฐ์ และได้จดทะเบียนเพิ่มกรรมการกับกระทรวงพาณิชย์แล้วเมื่อวันที่
    26 ตุลาคม 2552

  เดือนธันวาคม

-   บริษัทได้รับการรับรองตามมาตรฐานระบบบริหารคุณภาพ (ISO 9001 : 2008) จาก บริษัท
    ยูไนเต็ด

  รีจิสตร้า ออฟ ซิสเท็มส์ (ประเทศไทย) จำกัด (URS)

  ในปี 2552 บริษัททำบันทึกข้อตกลงเพิ่มเติมครั้งที่ 7 ถึง 26 ของโครงการบ้านพักอาศัยส่วนบุคคล

“Private Residence Bangkok” มูลค่าเท่ากับ 42.63 ล้านบาท

2553. เดือนมกราคม บริษัททำสัญญารับเหมาก่อสร้าง โครงการก่อสร้างสะพานข้ามคลองหลวง
      อำเภอเมือง จังหวัดสมุทรสาคร กับกรมทางหลวงชนบท มูลค่างาน 55.70 ล้านบาท

  เดือนพฤษภาคม บริษัทได้รับงานก่อสร้าง โครงการก่อสร้างอาคาร 14 ชั้น
  อาคารคอนโดมิเนียมพักอาศัย กับ บริษัท วิไลลักษณ์ ดีเวลลอปเมนท์ จำกัด มูลค่างาน 49.37
  ล้านบาท

  เดือนกรกฎาคม บริษัททำสัญญาออกแบบและรับเหมางานก่อสร้างอาคารหอพักนักกีฬา ณ
  ศูนย์พัฒนากีฬาเทนนิสแห่งชาติ มูลค่างาน 20 ล้านบาท

  เดือนกันยายน บริษัท ได้รับสัญญาก่อสร้างสระว่ายน้ำ โครงการ Rayong Marriott Resort
  & Spa กับ บริษัท ภูผาธารา จำกัด มูลค่างาน 36.38 ล้านบาท

  เดือนตุลาคม

-   บริษัทได้ทำสัญญารับเหมาก่อสร้างอาคารโกดังเก็บข้าวสาร และอาคารประกอบ กับ บริษัท
    ปทุมไรมซมิล แอนด์ แกรนารี จำกัด (มหาชน) มูลค่า 34.24 ล้านบาท

-   บริษัทได้จัดงาน GRAND OPENING เปิดตัวธุรกิจอสังหาริมทรัพย์โครงการแรก ภายใต้ชื่อ
    “Focus on Saladaeng Condominium” ณ โรงแรมดุสิตธานี

  ในปี 2553 บริษัททำบันทึกข้อตกลงเพิ่มเติม ของโครงการบ้านพักอาศัยส่วนบุคคล “Private
  Residence Bangkok” มูลค่าเท่ากับ 17.12 ล้านบาท

  3.2 ภาพรวมการประกอบธุรกิจของบริษัท

บริษัทเป็นผู้รับเหมาก่อสร้างขนาดกลาง ดำเนินธุรกิจรับเหมาก่อสร้างทั่วไป
รับเหมางานทั้งจากหน่วยงานภาครัฐและภาคเอกชน
โดยลักษณะงานได้กระจายไปในหลากหลายประเภท เช่น โรงงาน อาคารสำนักงาน โรงแรม
โรงเรียน โรงพยาบาล สาธารณูปโภคพื้นฐาน เป็นต้น
ซึ่งจะเน้นผู้ว่าจ้างที่มีศักยภาพและฐานะการเงินที่ดี
บริษัทรับงานก่อสร้างทั้งในลักษณะเป็นผู้รับเหมาหลักและผู้รับเหมาช่วง
นอกจากนี้บริษัทจะร่วมกับผู้รับเหมารายอื่นที่มีความชำนาญเฉพาะด้าน
เพื่อเข้าร่วมประกวดราคาหรือรับงานก่อสร้างในลักษณะของกิจการร่วมค้า (Joint Venture)
หรือกลุ่มร่วมค้า (Consortium) ในการรับเหมางานก่อสร้างที่มีมูลค่าสูง
จากประสบการณ์ที่สะสมในช่วง 7-8 ปีที่ผ่านมา ทำให้บริษัทมี track record
ที่จะสามารถขยายการรับงานที่มีมูลค่าสูงขึ้นได้

เมื่อปี 2553 บริษัทได้เริ่มทำธุรกิจทางด้านพัฒนาอสังหาริมทรัพย์เป็นของตนเอง
โดยมุ่งเน้นย่านธุรกิจที่สำคัญ
และมีแผนการตลาดที่จะเจาะจงกลุ่มลูกค้าผู้มีรายได้ระดับปานกลางถึงสูง จากนโยบายดังกล่าว
บริษัทจึงริเริ่มก่อสร้างอาคารชุดพักอาศัยสูง 8 ชั้น ภายใต้ชื่อโครงการ “Focus on Saladaeng
Condominium” ตั้งอยู่ในเขตบางรัก กรุงเทพมหานคร โดยในช่วงเดือนตุลาคม ปี 2553
บริษัทได้จัดงาน GRAND OPENING เปิดตัวโครงการนี้ ณ โรงแรมดุสิตธานี กรุงเทพมหานคร
ซึ่งจากปัจจัยทั้งทางด้านราคา ทำเลที่ตั้ง และลูกค้ากลุ่มเป้าหมาย
ทำให้โครงการดังกล่าวได้รับการตอบรับที่ดี ผู้คนให้ความสนใจจองซื้อเป็นจำนวนมาก
ปัจจุบันบริษัทจึงได้เริ่มมองหาทำเลใหม่ที่มีศักยภาพในการขยายโครงการใหม่ต่อไปในอนาคต

3.3 โครงสร้างรายได้ของบริษัท

โครงสร้างรายได้ของบริษัท สำหรับงวดปี 2551 ถึงปี 2553 ดังนี้

ตารางที่ 2 โครงสร้างรายได้ 

  --------------------------- ---------- -------- ---------- -------- ---------- --------
  สายผลิตภัณฑ์ /                 ปี 2553              ปี 2552              ปี 2551     

  กลุ่มธุรกิจ                     รายได้      %        รายได้      %        รายได้      %

                              (ล้านบาท)            (ล้านบาท)            (ล้านบาท)    

  1.รายได้จากการรับเหมาก่อสร้าง   225.82     96.91    586.72     98.23    706.37     98.74

  2.รายได้อื่น                   7.21       3.09     10.60      1.77     9.02       1.26

  รวม                         233.03     100.00   597.32     100.00   715.39     100.00
  --------------------------- ---------- -------- ---------- -------- ---------- --------

3.4 เป้าหมายการดำเนินธุรกิจ

จากผลงานในอดีตที่ผ่านมา บริษัทรับเหมางานก่อสร้างของทั้งหน่วยงานภาครัฐ รัฐวิสาหกิจ
และภาคเอกชน โดยในปี 2553 สัดส่วนรายได้ของภาครัฐ : ภาคเอกชน เท่ากับ 32% : 68%
และในปี 2552 สัดส่วนรายได้ของภาครัฐ : ภาคเอกชน เท่ากับ 23% : 77%
บริษัทพยายามพัฒนาศักยภาพด้านบุคลากรและการดำเนินงานโดยเน้นคุณภาพการให้บริการที่ได้มาตรฐาน
และดำเนินงานให้เสร็จตรงตามเวลาที่กำหนด
เพื่อให้สามารถแข่งขันกับผู้รับเหมารายอื่นในระดับเดียวกัน ทั้งนี้
บริษัทจะพิจารณารับงานจากผู้ว่าจ้างภาคเอกชนที่มีฐานะทางการเงินที่มีศักยภาพ
และยังคงมุ่งเน้นเพื่อรับงานจากภาครัฐรวมถึงรัฐวิสาหกิจโดยเข้าร่วมประกวดราคาอย่างต่อเนื่อง

นอกจากการให้บริการด้านการรับเหมาก่อสร้างแล้ว
บริษัทได้เริ่มดำเนินการธุรกิจด้านพัฒนาอสังหาริมทรัพย์ ตั้งแต่ไตรมาสที่ 4 ของปี 2553
ปัจจุบันบริษัทได้ดำเนินการก่อสร้างอาคารชุดพักอาศัย สูง 8 ชั้น จำนวน 62 ยูนิต
เป็นโครงการแรกในย่านสีลม ภายใต้ชื่อ “FOCUS ON SALADAENG”
โดยบริษัทมุ่งเน้นเลือกทำเลที่ตั้งอยู่ย่านการค้า การคมนาคมสะดวก
ซึ่งโครงการดังกล่าวอยู่ใกล้สถานีรถไฟฟ้า BTS ศาลาแดง และ MRT สีลม
บริษัทดำเนินธุรกิจทั้งสองประเภทเพื่อเป็นการเพิ่มรายได้รวมทั้งลดความเสี่ยงและความผันแปรของรายได้จากการพึ่งพิงรายได้จากธุรกิจรับเหมาก่อสร้างแต่เพียงด้านเดียว
ด้วยการอาศัยความชำนาญด้านการก่อสร้าง พัฒนาไปสู่ธุรกิจอสังหาริมทรัพย์